text: TV SYD+ søger naboer
  07 januar 2015 kl. 12.30
  Den 14. januar har TV SYD premiere på et helt nyt program. Naboer sendes live på alle hverdage klokken 15.00.
  Programmet tager udgangspunkt i en vej, en boligblok, et torv, en kolonihaveforening eller noget helt fjerde i TV SYDs sendeområde. Det handler om de mennesker, der bor der ? om områdets historie og godt naboskab.
  Den nye livesatsning får 4 værter: Lisbet Bratland, Christina Hoffmann, Dorte Callesen og Siv Wigh Steffensen. Sammen er de klar til at møde Syd- og Sønderjyderne lige der, hvor de bor. Programmet genudsendes hver aften klokken 19.55 på TV SYD+.
  Lige nu søger holdet medvirkende til programmerne. Kender du nogen, der bor et spændende eller anderledes sted, har en god historie, de har lyst til at dele ? eller har du måske verdens bedste nabo? Så skriv til os lige her.
  